ทัศนคติที่เปลี่ยนไป
ผมตาม ร.ต.อ.ดร.นิติภูมิธณัฐ มิ่งรุจิราลัย มาศรีลังกาตั้งแต่เช้าวันศุกร์ที่ 18 ตุลาคม 2562 ประสงค์ของอาจารย์นิติภูมิธณัฐก็คือ ต้องการมาพบคนเก่าแก่คนที่เคยคบค้าสมาคมกันสมัยมาจังหวัดรัตนาปุระเมื่อ พ.ศ.2540-2545 สมัยนั้นมีคนไทยมาซื้อพลอยจากศรีลังกานำกลับไปเผา ถนนสายหลักของเมืองรัตนาปุระที่ชื่อปาตูเกดาราเต็มไปด้วยบ้านของคนศรีลังกาที่มีห้องสำหรับให้คนไทยพัก ให้พักฟรี ทานอาหารฟรี เสื้อผ้า ถุงเท้า กางเกงใน ซักให้เสร็จสรรพ,ทุกเช้า เจ้าของบ้านจะจัดโต๊ะปูผ้าขาวไว้ให้คนไทยนั่ง หลังจากนั้นก็จะไปตะโกนก้องร้องบอกให้คนขุดพลอยนำพลอยมาขายให้คนไทย โดยเจ้าของบ้านจะหักคอมมิชชันร้อยละ 5,คนไทยสมัยนั้นมาพักกันโดยเฉลี่ยครั้งละ 30 วัน หากซื้อพลอยได้ในจำนวน 5 ล้านบาท เจ้าของบ้านได้ค่าคอมทันที 2.5 แสนบาท อาจารย์นิติภูมิธณัฐเคยพักที่บ้านของคุณแอสซาริน ครอบครัวนี้ไม่มีอาชีพอื่นใด นอกจากจัดห้องให้คนไทยพักแต่มีรถเก๋งขับ สมัยเมื่อ 20 กว่าปีที่แล้ว คนศรีลังกาที่มีรถเก๋งมีน้อยมาก นอกจากนั้น บ้านนี้ยังมีรถตู้ มอเตอร์ไซค์ พร้อมคนขับรับใช้พร้อม,คนไทยมีอิทธิพลต่อผู้คนในรัตนาปุระสูงมาก เพราะเราเข้าไปทำให้เศรษฐกิจเจริญ แม่ครัวในบ้านที่มีคนไทยไปพักจึงฝึกปรุงอาหารรสชาติแบบไทยๆ มีที่ดินว่างนิดหน่อยก็ปลูกขิง ข่า ตะไคร้ เพื่อใช้ทำเครื่องปรุงอาหารไทย,สมัยก่อน บ้านเลขที่ 18 ถนนปาตูเกดารา มีภาพหลวงพ่อวัดปากน้ำ หลวงพ่อลีวัดป่าคลองกุ้ง พระบรมฉายาลักษณ์ของพระมหากษัตริย์และพระราชินีของไทย มีการทำหิ้งพระบูชาพระพุทธรูปแบบเดียวกับบ้านเรือนของไทยในพุทธศักราชนั้น,ต่อมา คนศรีลังกาเรียนรู้และเจริญรุ่งเรืองในอาชีพอัญมณีและเครื่องประดับแทนคนไทย จนเดี๋ยวนี้แทบไม่มีคนไทยมาปรากฏกายให้เห็นในจังหวัดนี้,พ.ศ.2541-2542 ทั้งผู้เขียนและผู้อ่านคอลัมน์เปิดฟ้าส่องโลกอัญเชิญพระพุทธรูปขนาดใหญ่หลายองค์ไปประดิษฐานตามวัดในศรีลังกา เช่นที่วัดศรีไชลามัดยารามายา ตำบลดาเดลลา เมืองกอลล์ ซึ่งตอนนั้นมีเจ้าอาวาสชื่อพระเทลวัตเต นัทดาเถระ มีการทำพิธีมอบพระพุทธรูปถวายเมื่อมีนาคม 2542 ฝ่ายศรีลังกามอบให้รัฐมนตรีลัคซ์มัน จายาโกดี เป็นประธานฝ่ายรับ และเอกอัครราชทูตไทย ฯพณฯ ฐากูร พานิชย์ เป็นประธานฝ่ายมอบ,ความสัมพันธ์ระหว่างไทย-ศรีลังกา เป็นไปอย่างราบรื่นแน่นแฟ้น โดยมีพระพุทธศาสนาเป็นสิ่งเชื่อม จำได้ว่าพลเรือโทนรา ซึ้งถาวร เป็นประธานดำเนินการสร้างศาลาไทยพุทธบูชา ต่อมา เจ้านายฝ่ายไทยเสด็จผู้บัญชาการทหารสูงสุดเดินทางไปเยือน พอถึงเดือนธันวาคม พ.ศ.2542 พระลังกา 22 รูป พระไทย 50 รูป สวดพระมหาปริตรตามแบบดั้งเดิมของลังกาที่วัดเบญจมบพิตร กรุงเทพฯ ทั้งคืน,การไปเยือนศรีลังกาของผู้เขียนและคณะผู้อ่านเปิดฟ้าส่องโลกมีทุกปี ทว่าระยะหลัง ความแน่นแฟ้นระหว่างคนไทยและคนศรีลังกาที่เคยทำธุรกิจร่วมกันนับพันคนลดน้อยถอยลงไป ผู้ที่ก้าวเข้ามามีอิทธิพลแทนคนไทยคือ คนจีน,พีกที่สุดก็เมื่อรัฐบาลจีนกับรัฐบาลศรีลังกาลงนามในข้อตกลงมูลค่า 3.67 หมื่นล้านบาท เพื่อพัฒนาท่าเรือน้ำลึกแฮมบันโตตา โดยศรีลังกาให้สิทธิเช่าท่าเรือและพื้นที่ 6 พันไร่เพื่อทำเป็นเขตอุตสาหกรรม โดยมีระยะการเช่านาน 99 ปี,มาศรีลังกาครั้งนี้ เราสามารถสัมผัสได้ถึงทัศนคติของชาวศรีลังกาที่เคยทำงานกับคนไทยเปลี่ยนไปอย่างมาก จากที่เคยชื่นชมว่าไทยแลนด์เป็นตัวอย่างทางการเมือง ไทยแลนด์เป็นประเทศดาวรุ่งพุ่งแรง ไทยแลนด์เป็นตัวอย่างของการพัฒนาประเทศ,ตอนนี้ คนที่นี่จำนวนหนึ่งกลับมองเราว่าเป็นประเทศน่าสงสารใน ความมั่นคงทางการเมือง และน่าสงสัยใน ความสามารถในการพัฒนาประเทศ.,นิติการุณย์ มิ่งรุจิราลัย,songlok1997@gmail.com, 
คนไทยมีอิทธิพลต่อผู้คนในรัตนาปุระสูงมาก เพราะเราเข้าไปทำให้เศรษฐกิจเจริญ แม่ครัวในบ้านที่มีคนไทยไปพักจึงฝึกปรุงอาหารรสชาติแบบไทยๆ มีที่ดินว่างนิดหน่อยก็ปลูกขิง ข่า ตะไคร้ เพื่อใช้ทำ
ศรีลังกา,ทัศนคติ,ความสัมพันธ์ไทย-ศรีลังกา,พุทธศาสนา,พระพุทธรูป,เปิดฟ้าส่องโลก,นิติการุณย์ มิ่งรุจิราลัย